Gewapende mans beroof entstofspan | Maroela Media
Gewapende mans beroof entstofspan
Argieffoto bloot ter illustrasie van 'n inentingsentrum. (Foto: Dr. Zweli Mkhize/Twitter)
Boosdoeners het Saterdag vuurwapens op 'n entstofspan in Soshanguve, noord van Pretoria, gerig en hulle van hul toerusting beroof. Dié toerusting sluit in tablette en selfone wat gebruik word in die implementering van die regering se Covid-19-entstofplan.
Kwara Kekana, woordvoerder van die Gautengse departement van gesondheid, sê vyf gewapende mans in 'n wit Toyota Quantum het Saterdag omstreeks 09:00 op 'n entstofspan van die Tshwane-distrik by die Wonder City-taxistaanplek toegeslaan.
Die verdagtes het vuurwapens op die span gesondheidswerkers gerig en hul van drie tablette, een slimfoon en ses selfone beroof.
Kekana sê geen van die gesondheidswerkers is tydens die voorval beseer nie, maar sal berading moet ontvang.
Dié voorval volg minder as 'n week nadat 'n bakkie van die Wes-Randse gesondheidsdistriksdienste met die toerusting van 'n mobiele entstofstasie, waaronder gazebo's, in Kagiso gekaap is.
Kekana sê die departement veroordeel die "sinnelose aanvalle" wat plaasgevind het juis in 'n tyd wanneer Covid-19-gevalle aan die toeneem is en meer inentingstasies opgerig word om soveel mense as moontlik in te ent.
"Ons gesondheidsorgwerkers bly die ruggraat van die gesondheidstelsel tydens die pandemie aangesien hulle steeds 'n deurslaggewende rol speel in terme van die ontplooiing van die inentingsprogram."
Die departement doen intussen 'n beroep op enigeen met inligting rakende die twee voorvalle om dit aan te meld.
Video: Lise Brink kry nuwe hardloopbeen jare ná amputasie
Man sterf toe voertuig in rivier beland
Die vraag is: het hulle inentings gekry? Ek aanvaar die antwoord is nee.
Jy moet ingeteken wees om te stem15-4Jy moet ingeteken wees om te stem
Niks stuit die kriminele in die land nie. En nou is hul teikens gesondheidswerkers en hul toerusting. Klink amper asof hulle opdrag gekry het om dit te doen.
Wys net wat dink hulle van die spuit wat nie 'n ent is nie!
Jy moet ingeteken wees om te stem14-7Jy moet ingeteken wees om te stem
Ek gee op. Ek kan net nie meer die misdaad in hierdie land hanteer nie.
Eers paramedici en nou nóg gesondheidheidswerkers.
… sal die minister kan cope met nog 'n span… Die covid-brigade wat sekerlik uit duisende man sal moet bestaan met die baie toetsterreine dwarsoor die land en al die store en ons nuwe labs… Dink net. Wil die prez nie maar huistoe kom nie? Dis amper tyd vir die familie-vergadering.